**Návrh**

**zákon**

z ..... 2019

**o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**§ 1**

**Predmet zákona**

Tento zákon určuje orgán dohľadu nad dodržiavaním povinností obchodníka[[1]](#footnote-1)) pri cezhraničnom obchode s tovarom a službami, vrátane online predaja, orgán na pomoc spotrebiteľom[[2]](#footnote-2)) v prípade sporu s obchodníkom a sankcie podľa článkov 7 a 8 nariadenia Európskeho parlamentu a Rady (EÚ) 2018/302 z 28. februára 2018 o riešení neodôvodneného geografického blokovania a iných foriem diskriminácie z dôvodu štátnej príslušnosti, miesta bydliska alebo sídla zákazníkov na vnútornom trhu, ktorým sa menia nariadenia (ES) č. 2006/2004 a (EÚ) 2017/2394 a smernica 2009/22/ES (Ú. v. EÚ L 60I, 2. 3. 2018) (ďalej len „nariadenie (EÚ) 2018/302“).

**§ 2**

**Orgán dohľadu**

Dohľad nad dodržiavaním povinností obchodníka podľa osobitného predpisu[[3]](#footnote-3)) v cezhraničnom vzťahu k zákazníkovi[[4]](#footnote-4)) vykonáva Slovenská obchodná inšpekcia[[5]](#footnote-5)) postupom podľa osobitných predpisov.[[6]](#footnote-6))

**§ 3**

**Pokuty**

1. Slovenská obchodná inšpekcia uloží obchodníkovi, ktorý poruší povinnosť podľa čl. 3 až 5 nariadenia (EÚ) 2018/302, pokutu od 100 eur do 25 000 eur.
2. Ak do jedného roka od právoplatnosti rozhodnutia o uložení pokuty podľa odseku 1 obchodník opakovane poruší povinnosť podľa čl. 3 až 5 nariadenia (EÚ) 2018/302, Slovenská obchodná inšpekcia uloží obchodníkovi pokutu až do 50 000 eur.
3. Konanie o uložení pokuty možno začať do jedného roka odo dňa, keď Slovenská obchodná inšpekcia zistila porušenie povinnosti podľa čl. 3 až 5 nariadenia EÚ 2018/302, najneskôr však do troch rokov odo dňa, keď k porušeniu povinnosti došlo.
4. Pri určovaní výšky pokuty sa prihliada na závažnosť, spôsob, čas trvania a následky protiprávneho konania.
5. Pokuty sú príjmom štátneho rozpočtu.
6. Na konanie o ukladaní pokút podľa tohto zákona sa vzťahuje správny poriadok.

**§ 4**

**Orgán na pomoc spotrebiteľom**

Praktickú pomoc spotrebiteľom v prípade sporu medzi spotrebiteľom a obchodníkom poskytuje Európske spotrebiteľské centrum v Slovenskej republike.

**Čl. II**

Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z., zákona 22/2004 Z. z., zákona č. 451/2004 Z. z., zákona č. 725/2004 Z. z., zákona č. 266/2005 Z. z., zákona č. 308/2005 Z. z., zákona č. 646/2005 Z. z., zákona č. 648/2007 Z. z., zákona   
č. 67/2010 Z. z., zákona č. 129/2010 Z. z., zákona č. 161/2011 Z. z., zákona č. 182/2011 Z. z., zákona č. 78/2012 Z. z., zákona č. 301/2012 Z. z., zákona č. 142/2013 Z. z., zákona   
č. 367/2013 Z. z., zákona č. 102/2014 Z. z., zákona č. 106/2014 Z. z., zákona č. 373/2014 Z. z., zákona č. 35/2015 Z. z., zákona č. 387/2015 Z. z., zákona č. 391/2015 Z. z., zákona   
č. 56/2018 Z. z., zákona č. 106/2018 Z. z., zákona č. 157/2018 Z. z., zákona č. 170/2018 Z. z. a zákona č. 177/2018 Z. z. sa mení a dopĺňa takto:

1. V § 1 ods. 1 písm. a) sa slová: „dohľad nad trhom podľa osobitného predpisu,1aa) “ nahrádzajú slovami „dohľad nad trhom podľa osobitných predpisov,1aa) “.

Poznámka pod čiarou k odkazu 1aa znie:

„1aa) Napríklad Nariadenie Európskeho Parlamentu a Rady (EÚ) 2018/302 z 28. februára 2018 o riešení neodôvodneného geografického blokovania a iných foriem diskriminácie z dôvodu štátnej príslušnosti, miesta bydliska alebo sídla zákazníkov na vnútornom trhu, ktorým sa menia nariadenia (ES) č. 2006/2004 a (EÚ) 2017/2394 a smernica 2009/22/ES (Ú. v. EÚ L 60, 23. 03. 2018), zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov.“.

**Čl. III**

Tento zákon nadobúda účinnosť 1. augusta 2019.

1. ) Čl. 2 bod 18 nariadenia (EÚ) 2018/302. [↑](#footnote-ref-1)
2. ) Čl. 2 bod 12 nariadenia (EÚ) 2018/302. [↑](#footnote-ref-2)
3. ) Čl. 3 až 5 nariadenia (EÚ) 2018/302. [↑](#footnote-ref-3)
4. ) Čl. 2 bod 13 nariadenia (EÚ) 2018/302. [↑](#footnote-ref-4)
5. ) § 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov. [↑](#footnote-ref-5)
6. )Ú. 3 až 5 osobitným predpisom, Nariadenie Európskeho parlamentu a Rady (EÚ) 2017/2394 z 12. decembra 2017 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa a o zrušení nariadenia (ES) č. 2006/2004 (Ú. v. EÚ L 345, 27. 12. 2017) v platnom znení.

   Zákon č. 128/2002 Z. z. v znení neskorších predpisov. [↑](#footnote-ref-6)